Source: https://www.riigiteataja.ee/akt/749365
Timestamp: 2020-08-04 11:42:20+00:00
Document Index: 4601094

Matched Legal Cases: ['§ 59', '§2', '§3', '§4', '§5', '§6', '§ 77']

Põllumassiivi piiripunktide määramise, põllumassiivi kaardi koostamise ning põllumassiivile numberkoodi andmise ja pindala määramise kord ning põllumassiivi kasutamise kohta esitatavad andmed ja nende esitamise kord – Riigi Teataja
Põllumassiivi piiripunktide määramise, põllumassiivi kaardi koostamise ning põllumassiivile numberkoodi andmise ja pindala määramise kord ning põllumassiivi kasutamise kohta esitatavad andmed ja nende esitamise kord
[RTL 2004, 52, 891 - jõust. 01.05.2004]
Vastu võetud 05.09.2003 nr 89
RTL 2003, 101, 1527
jõustumine 20.09.2003
30.09.2003/95 ( RTL 2003, 107, 1663) 16.10.2003
27.01.2004/9 ( RTL 2004, 13, 181 ) 07.02.2004
17.03.2004/23 (RTL 2004, 33, 525) 05.04.2004
23.04.2004/63 (RTL 2004, 52, 891) 01.05.2004
Määrus kehtestatakse “ Euroopa Liidu ühise põllumajanduspoliitika rakendamise seaduse” (RT I 2004, 24, 163) § 59 lõike 4 alusel.
(1) Määrus kehtestab põllumassiivi piiripunktide määramise, põllumassiivi kaardi koostamise, põllumassiivile numbrilise koodi andmise ja põllumassiivi pindala määramise korra.
(2) Põllumassiivi kaardi koostab, põllumassiivide piiripunktide ja pindalade määramise korraldab ning põllumassiividele numbrilise koodi annab Põllumajanduse Registrite ja Informatsiooni Amet (edaspidi Amet).
§2. Piiripunktide määramine
Põllumassiivide piiripunktide määramisel määratakse nende koordinaadid ortofotolt, kasutades koordinaatide süsteemi L-EST 92. Vajadusel võib Amet läbi viia põllumassiivide mõõdistamise.
§3. Põllumassiivi kaardi koostamine
(1) Põllumassiivide kaardi koostamisel kasutatakse aluskaardina ortofotot.
(2) Põllumassiivide kaardile kantakse põllumassiivide piiripunktid, numbriline kood ja põllumassiivide pindalad.
(3) Põllumassiivide kaardile kantakse põllumassiivid, mille pindala on vähemalt 0,3 ha.
[RTL 2004, 33, 525 - jõust. 05.04.2004]
§4. Põllumassiivile numbrilise koodi andmine
Põllumassiivile antakse 11-kohaline numbriline kood. Uus numbriline kood antakse juhul, kui põllumassiiv jagatakse osadeks või kui liidetakse kokku mitu põllumassiivi.
§5. Põllumassiivi pindala määramine
Põllumassiivi pindala määramisel võetakse aluseks põllumassiivide kaardil olevad põllumassiivide piiripunktide koodinaadid. Saadud pindalast arvatakse maha põllumassiivi sees paiknevad üle 0,01 ha suurused maa-alad, kus põllumajanduslik tootmine ei ole võimalik (puude grupid, kivihunnikud jne).
§6. Põllumassiivil asuvate põldude kasutuse määramine
(1) Isik, kes ei ole 1. maini 2004. aastal kehtinud korras ja tähtajal esitanud põllumajandustoetuste ja põllumassiivide registrisse andmeid põllumassiivide kasutamise kohta, võib “Euroopa Liidu ühise põllumajanduspoliitika rakendamise seaduse” § 77 lõikes 2 toodud juhtudel põllumassiivide andmete registrisse kandmiseks esitada Ametile määruse lisas 1 toodud vormi kohase teatise ja kasutatavate põllumassiivide kaardi, millele on märgitud 2003. aasta põllud, viljapuuaiad, püsirohumaad ning põllumajanduslikust kasutusest ajutiselt väljas olevad maad.
(2) Lisaks lõikes 1 nimetatud dokumentidele tuleb põllumajandustoetuste ja põllumassiivide registrile esitada vastavad dokumendid, mis tõendavad maakasutust 2003 aastal või maavaldaja muutumist pärast 12. aprilli 2004. aastal.
(3) Amet kontrollib pärast lõikes 1 nimetatud teatise saamist põllumassiivide kaardil oleva põllumassiivi pindala ja teatises toodud põldude, viljapuuaedade, püsirohumaade ning ajutiselt kasutamisest väljas olevate maade pindalade vastavust ning lõikes 2 nimetaud dokumente.
[RTL 2004, 52, 891 – jõust. 05.04.2004]
Põllumajandusministri 5. septembri 2003. a määruse nr 89 «Põllumassiivi piiripunktide määramise, põllumassiivi kaardi koostamise, põllumassiivile numbrilise koodi andmise ja põllumassiivi pindala määramise kord»
lisa 1 (Põllumajandusministri 27. jaanuari 2004. a määruse nr 9 sõnastuses)
TÄITA TRÜKITÄHTEDEGA!
PÕLLUMASSIIVI KAARDILE ANDMETE KANDMISEKS
A Füüsilisest isikust maakasutaja
B Juriidilisest isikust maakasutaja2
Ärinimi/ Õppeasutuse nimi / Omavalitsuse nimi
Põllumajandustoetuste ja põllumassiivide registri number
Elukoht2
Juriidilise isiku tegevuskoht3
Küla, alev, alevik, tänav, maja nr
1 B osa täidab ka riigi või kohaliku omavalitsuse asutus
2,3 Andmed elukoha ja ettevõtja tegevuskoha kohta täidab ainult see teatise esitaja, kes ei ole kantud põllumajandustoetuste ja põllumassiivide registrisse.
Põllumajandusmaa kasutuse teatis on …… lehel ja selle juurde kuulub kaardimaterjal ……. lehel.
KINNITAN OMA ALLKIRJAGA, ET:
–MINU POOLT TEATISES JA SELLE JUURDE KUULUVATEL KAARTIDEL ESITATUD ANDMED ON ÕIGED;
–VÕIMALDAN KONTROLLIDA MINU POOLT ESITATUD ANDMETE ÕIGSUST.
Maa kasutus 2003. aastal
Põllumassiivi number**
Kasutus 2003.
aastal*
Ajutiselt kasutusest väljas oleva põllumajandusmaa viimane kasutusaasta
* Märgitakse numbriline tähis vastavalt lisa 2 loetelule
* Põllumassiivi numbrit ei kirjutata, kui loetletakse püsikultuure ja numbriline tähis on 4, vastavalt lisa 2 loetelule
Selgitus põllumassiivi andmete esitamata jätmise kohta ning
2003. aastal maakasutust tõendavad asjaolud
[RTL 2004, 52, 891 – jõust. 01.05.2004]
lisa 2 (Põllumajandusministri 27. jaanuari 2004. a määruse nr 9 sõnastuses)
PÕLLUMAJANDUSMAA KASUTUS 2003. AASTAL
Maakasutuse tähis
Põllumajanduskultuur
Põllumajanduskultuurid
Suvirukis
Teravili haljasmassiks (koristatavas taimikus vaid teravili, koristatakse pärast loomist)
Segavili, teraviljad
Segavili, teraviljad + õlikultuurid
Õlikultuurid ja õlilina:
Suvirüps
Proteiinikultuurid:
Toiduhernes
Magus lupiin (lupiini sordid, mille seemnetest on kuni 5% mõrusid seemneid)
Segatis, proteiinikultuur + õlikultuur
Segatis, proteiinikultuur + teravili
Muu segatis
Hernes/põlduba + teravili
Muud proteiinikultuurid
Erikultuurid:
Söödajuurvili, söödakapsas ja -raps
Muu kanep (näiteks paberitööstuse tarbeks)
Kiunõges
Avamaa köögivili
Marjad, v.a aroonia
Kultuur, mis pole mõeldud inimtoidu või loomasööda tootmiseks (näiteks raps biodiisliks jms)
Koduaed (oma tarbeks kasvatavad kultuurid)
Puukool (mitmeaastane, v.a metsapuude kasvatus)
Metsaistikute puukool
Heintaimed:
Üheaastane rohumaa
Mitmeaastane rohumaa (2...5 aastat)
Kesad:
Haljaskesa (külvikorras olev kesa)
Mustkesa
Püsirohumaa (5…10 aastat)
Looduslik rohumaa (ka üle 10-a rohumaad)
Ajutiselt kasutusest väljas olev põllumajandusmaa
Ajutiselt kasutusest väljas oleva põllumajandusmaana märgitakse kõik põllumajandusmaad, mida 2003. a ei kasutatud põllumajanduskultuuride või püsikultuuride kasvatamiseks või mida ei kasutatud 2003. a püsirohumaana
[RTL 2004, 13, 181 – jõust. 07.02.2004]